Α.Σ. Πόλις Δασκαλειού

Ο **Αθλητικός Σύλλογος «Πόλις Δασκαλειού»** είναι ελληνικό αθλητικό σωματείο που δραστηριοποιείται στην περιοχή του Δήμου Λαυρεωτικής, στην Ανατολική Αττική, όπου και βρίσκεται η έδρα της, έχοντας ως ανοικτό γυμναστήριο αυτό του Δασκαλειού και χρησιμοποιεί ως κλειστό γυμναστήριο αυτό της Νεάπολης Λαυρίου. Επίσημο έτος ίδρυσής του είναι το 2002 και αγωνίζεται με χρώματα το πράσινο και το μαύρο. Διατηρεί τμήματα καλαθοσφαίρισης και επιτραπεζίου ποδοσφαίρου (subbuteo) όλων των ηλικιακών ομάδων. Aπό την αγωνιστική περίοδο 2018-19 και για 4 έτη διατηρούσε και τμήμα βόλλευ αντρών που αγωνίστηκε στην Β Εθνική κατηγορία.

## Τμήμα καλαθοσφαίρισης ανδρών
### Ιστορική αναδρομή
160px|μικρογραφία|Το λογότυπο του Α.Σ. Πόλις Καλλιθέας
Η ομάδα Πόλις Δασκαλειού ιδρύθηκε στις 7 Ιανουαρίου 2002 στην Καλλιθέα, ως **Πόλις Καλλιθέας**, από μία ομάδα Αστυνομικών, που αρχικά αποφάσισε να ασχοληθεί ερασιτεχνικά στο Εργασιακό Πρωτάθλημα του Ε.Κ.Α. (2001-2003).

#### Πορεία στα Πρωταθλήματα της Ε.Σ.ΚΑ.Ν.Α. (2003-2011)
Το 2003 δήλωσε συμμετοχή στο Πρωτάθλημα της Δ' Κατηγορίας Ανδρών που διοργανώνει η Ε.Σ.ΚΑ.Ν.Α. Δύο χρόνια μετά, το 2004-05, κατέκτησε την κορυφή του βαθμολογικού πίνακα της κατηγορίας λαμβάνοντας το δικαίωμα ανόδου. Ακολούθησε μια διετία στη Γ' Κατηγορία Ανδρών της Ένωσης με την άνοδο να επέρχεται την περίοδο 2006-07 όταν ο σύλλογος κατετάγη 3ος στο τέλος της χρονιάς. Αξιοσημείωτα μια διετία μετά ο σύλλογος κατέκτησε και την κορυφή της Β' Κατηγορίας για την περίοδο 2008-09, ανεβαίνοντας στην κορυφαία τοπική κατηγορία. Για τέταρτη συνεχόμενη φορά, η άνοδος του συλλόγου επετεύχθη μετά την πάροδο διετίας, το 2010-11, οπότε και η τότε ομάδα της Καλλιθέας κατέκτησε το Πρωτάθλημα της Α' Κατηγορίας Ανδρών της Ε.Σ.ΚΑ.Ν.Α.

#### Άνοδος στις Εθνικές Κατηγορίες (2011-2018)
Την αγωνιστική περίοδο 2011-12 η ομάδα πραγματοποίησε το ντεμπούτο της στη Γ' Εθνική Κατηγορία, ολοκληρώνοντας τις αγωνιστικές της υποχρεώσεις στην 5η θέση της βαθμολογίας ως πρωτοπόρος τριπλής ισοβαθμίας, με συγκομιδή 13 νίκες και 9 ήττες. Την επόμενη χρονιά, 2012-13, πραγματοποίησε νέα υπέρβαση κατακτώντας το Πρωτάθλημα του 1ου Ομίλου Νότου της Γ' Εθνικής με ισοζύγιο 19 νίκες και 3 ήττες. Η κατάκτηση του Πρωταθλήματος είχε σαν άμεσο επακόλουθο και την άνοδο της ομάδας στη Β' Εθνική. Κατά την περίοδο 2013-14, o Πόλις Α.Σ.  διαγωνίστηκε στο Πρωτάθλημα της Β' Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης και συγκεκριμένα στον Όμιλο Νότου. Έχοντας συγκεντρώσει μόλις 1 νίκη και 25 ήττες, κατέλαβε τη 14η και τελευταία θέση της τελικής βαθμολογίας γνωρίζοντας τον υποβιβασμό.. Από την επόμενη αγωνιστική περίοδο και για άλλα 4 έτη αγωνίστηκε στην Γ' Εθνική κατηγορία.

#### Μεταφορά της έδρας
Το 2023 ο ιδρυτής του συλλόγου, Αχιλλέας Μπογδανίδης αποφάσισε να μεταφέρει την έδρα της ομάδας από την Καλλιθέα στο Δασκαλειό Αττικής και ταυτόχρονα η ομάδα να δηλωθεί στα πρωταθλήματα της Ε.Σ.Κ.Α., αντί για της Ε.Σ.ΚΑ.Ν.Α...

### Τρέχουσα αγωνιστική περίοδος
Κατά την  τρέχουσα αγωνιστική περίοδο, 2025-2026 αγωνίζεται στην Γ΄ Κατηγορία Ε.Σ.Κ.Α..

Έδρα του συλλόγου είναι το Κλειστό Γυμναστήριο Νεάπολης Λαυρίου .Καθήκοντα πρώτου προπονητή διατηρεί από τον Σεπτέμβρη 2025 τον Λούντζη Παναγιώτη που έχει συνεργαστεί με τον Σύλλογο τουλάχιστον 15 έτη . Το ρόστερ του Πόλις για την αγωνιστική περίοδο 2025-26 συνθέτουν οι παρακάτω αθλητές:



## Παραπομπές


Κατηγορία:Αθλητικοί σύλλογοι Αττικής
Κατηγορία:Ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι πετοσφαίρισης
Κατηγορία:Σωματεία Ε.Σ.Κ.Α.
Κατηγορία:Σωματεία Ε.Σ.ΠΕ.Δ.Α.
Κατηγορία:Ιδρύσεις αθλητικών συλλόγων το 2002
Κατηγορία:Ιδρύσεις ομάδων καλαθοσφαίρισης το 2002